ddrg/super_eurlex huggingface dataset:
Úradný vestník L 148 , 30/06/1995 S. 0003 - 0003



Nariadenie Rady (ES) č. 1528/95 z 29. júna 1995 ktorý sa mení a dopĺňa nariadenie (EHS) č. 1766/92 o spoločnej organizácii trhu s obilninami RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 42 a 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže zavedenie — v rámci Uruguajského kola multilaterálnych obchodných rokovaní — pevného dovozného cla namiesto variabilného poplatku odstránilo význam cieľovej ceny; keďže sa musí táto zrušiť; keďže nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [4] by sa malo zmeniť a doplniť, PRIJALA TOTO NARIADENIE: Článok 1 V článku 3 nariadenia (EHS) č. 1766/92 sa vypúšťa odsek 1. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od hospodárskeho roku 1995/96. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 29. júna 1995. Za Radu predseda J. Barrot [1] Ú. v. ES C 99, 21.7.1995, s. 1. [2] Ú. v. ES C 151, 19.6.1995. [3] Ú. v. ES C 155, 21.6.1995, s. 21. [4] Ú. v. ES L 181, 1.7.1992, s. 21. Nariadenie bolo naposledy zmenené a doplnené nariadením (ES) č. 3290/94 (Ú. v. ES L 349, 31.12.1994, s. 105). --------------------------------------------------
Official Journal L 150 , 01/07/1995 P. 0052 - 0052



NARIADENIE KOMISIE (ES) č. 1572/95 z 30. júna 1995, ktorým sa mení a dopĺňa nariadenie (EHS) č. 3537/89 o štádiu marketingu, na ktorý sa vzťahuje priemerná cena jatočne opracovaných tiel ošípaných KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom1, naposledy zmenené a doplnené nariadením Komisie (ES) č. 3290/942, najmä na jeho článok 4 (6), keďže nariadenie Rady (ES) č. 1541/95 z 29. júna 1995, ktorým sa ustanovuje základná cena a štandardná kvalita jatočne opracovaných tiel ošípaných na obdobie od 1. júla 1995 do 30. júna 19963, určilo triedu kvality E ako štandardnú kvalitu jatočných tiel s hmotnosťou od 60 do 120 kilogramov; keďže v súlade s tým je potrebné, aby sa táto úprava zaviedla do nariadenia Komisie (EHS) č. 3537/894, ktoré stanovuje normu pre jatočné telá ošípaných, ktorá sa použije na určenie trhovej ceny jatočných tiel ošípaných v spoločenstve; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 V prvej zarážke článku 2 (2) nariadenia (EHS) č. 3537/89 sa "triedy kvality U" nahrádza "triedy kvality E". Článok 2 Toto nariadenie nadobúda účinnosť 1. júla 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júna 1995 Za Komisiu Franz FISCHLER člen Komisie 1Ú. v. ES L 282, 1.11.1975, s. 1. 2Ú. v. ES L 349, 31.12.1994, s. 105. 3Ú. v. ES L 148, 30.6.1995. 4Ú. v. ES L 347, 28.11.1989, s. 20.
Úradný vestník L 155 , 06/07/1995 S. 0008 - 0008



Nariadenie Komisie (ES) č. 1627/95 z 5. júla 1995, ktorým sa mení a dopĺňa nariadenie Komisie (ES) č. 3168/94 z 21. decembra 1994 o zavedení dovoznej licencie spoločenstva v oblasti pôsobnosti nariadenia Rady (ES) č. 517/94 o spoločných pravidlách dovozu textilných výrobkov pochádzajúcich z niektorých tretích krajín, na ktoré sa nevzťahujú dvojstranné dohody, protokoly alebo iné dojednania, ani iné zvláštne pravidlá spoločenstva pre dovoz, a o zmene a doplnení niektorých ustanovení uvedeného nariadenia KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 517/94 zo 7. marca 95 o spoločných pravidlách pre dovoz textilných výrobkov z určitých tretích krajín, na ktoré sa nevzťahujú dvojstranné dohody, protokoly alebo iné dojednania, ani iné osobitné dovozné predpisy spoločenstva [1], naposledy zmenené a doplnené nariadením (ES) č. 1325/95 [2], a najmä na jeho článok 21, keďže nariadenie Komisie (ES) č. 3168/94 [3] obsahuje určité chyby vo formuláciách, s prihliadnutím na článok 21 ods. 3 nariadenia (ES) č. 517/94, z ktorého toto nariadenie vychádza, je preto vhodné napraviť vzniknutý stav zmenou a doplnením nariadenia (ES) č. 3168/94 so spätným účinkom ku dňu nadobudnutia účinnosti existujúceho nariadenia (ES) č. 3168/94; keďže zmeny stanovené v tomto nariadení sú v súlade so stanoviskom Výboru pre textil, PRIJALA TOTO NARIADENIE: Článok 1 Nariadenie Komisie (ES) č. 3168/94 sa týmto mení a dopĺňa takto: 1. v nadpise sa vypúšťajú slová "a o zmene niektorých ustanovení uvedeného nariadenia"; 2. v druhém odseku preambuly sa vypúšťajú slová "a zmeniť alebo doplniť niektoré ustanovenia nariadenia (ES) č. 517/94"; 3. v článku 1 sa slová "nariadenie (ES) č. 517/94 sa týmto mení a dopĺňa takto" nahrádzajú vetou "Pri uplatňovaní nariadenia (ES) č. 517/94 sa dovozné povolenia a výpisy z nich vydávajú v súlade s podmienkami a v zhode so vzorom stanoveným v prílohe."; 4. v článku 1 sa vypúšťajú slová "1. do článku 18 ods. 1 sa dopĺňa pododsek, ktorý znie:" 5. v článku 1 sa vypúšťajú odseky 2 a 3; 6. v prílohe sa vypúšťa nadpis "Príloha VIII"; 7. v prílohe sa bod 5 nahrádza týmto znením: "5. Pri vydávaní dovozných licencií a výpisov z nich označia príslušné správne úrady členských štátov tieto doklady číslami, ktoré sami určia. Číslo dovoznej licencie oznámia Komisii elektronicky v rámci integrovanej siete zriadenej podľa článku 17 ods. 4 nariadenia (ES) č. 517/94." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev a uplatňuje sa od 24. decembra 1994. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. júla 1995 Za Komisiu Leon Brittan podpredseda [1] Ú. v. ES L 67, 10.3.1994, s. 1. [2] Ú. v. ES L 128, 13.6.1995, s. 1. [3] Ú. v. ES L 335, 23.12.1994, s. 23. --------------------------------------------------
Úradný vestník L 256 , 26/10/1995 S. 0008 - 0008



Nariadenie Komisie (ES) č. 2479/95 z 25. októbra 1995, ktorým sa prispôsobuje technickému pokroku nariadenie (EHS) č. 3821/85 o záznamovom zariadení v cestnej doprave (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave [1], naposledy zmenené a doplnené Aktom o pristúpení Rakúska, Fínska a Švédska, a najmä na jeho článok 17, keďže je potrebné eliminovať možnosti podvodu pri používaní elektronického záznamového zariadenia v cestnej doprave; keďže na základe skúseností a z hľadiska súčasného stavu poznania je teraz možné chrániť spojovacie káble zariadenia k prenášaču impulzov, aby bolo neporušiteľné inými prostriedkami než je súvislý, plasticky pokrytý nehrdzavejúci obal s oblúkovitými koncovkami, akým je v súčasnosti zabezpečené; keďže z hľadiska životnosti existujúceho záznamového zariadenia je potrebné zaviesť túto novú technológiu v konštrukčných a montážnych normách spoločenstva pre elektronické záznamové zariadenie; keďže opatrenia uvedené v tomto nariadení sú v súlade so stanoviskom Výboru pre prispôsobenie nariadenia (ES) č. 3821/85 technickému pokroku, PRIJALA TOTO NARIADENIE: Článok 1 Bod 5 kapitoly V prílohy I k nariadeniu (EHS) č. 3821/85 sa nahrádza takto: "5. Káble spájajúce záznamové zariadenie s prenášačom impulzov musia byť chránené nehrdzavejúcim púzdrom, súvisle pokrytým plastickou hmotou s oblúkovitými koncovkami s výnimkou prípadov, u ktorých je zaručená ekvivalentná ochrana pred manipuláciou inými prostriedkami (napríklad elektronickým monitorovaním ako je signálne zakódovanie), schopnými odhaliť prítomnosť akéhokoľvek zariadenia, ktoré nie je nevyhnutné pre správnu prevádzku záznamového zariadenia, a ktorého účelom je zabrániť presnej prevádzke záznamového zariadenia pomocou skratu alebo prerušenia alebo modifikáciou elektronických údajov snímača rýchlosti alebo snímača vzdialenosti. Spoj zahrnutý v zaplombovaných spojeniach sa považuje za súvislý v zmysle tohto nariadenia. Vyššie uvedené elektronické monitorovanie sa môže nahradiť elektronickým kontrolným zariadením, ktoré zabezpečí, že záznamové zariadenie je schopné zaznamenať akýkoľvek pohyb vozidla, nezávisle od signálu snímača rýchlosti alebo vzdialenosti." Článok 2 Toto nariadenie nadobúda účinnosť tretí deň po jeho zverejnení v Úradnom vestníku Európskych spoločenstiev. Bude sa uplatňovať od 1. januára 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. októbra 1995 Za Komisiu Neil KINNOCK člen Komisie [1] Ú. v. ES L 370, 31.12.1985, s. 8. --------------------------------------------------
Úradný vestník L 258 , 28/10/1995 S. 0040 - 0041



Nariadenie Komisie (ES) č. 2523/95 z 27. októbra 1995, ktorým sa mení a dopĺňa nariadenie (ES) č. 1372/95 stanovujúce podrobné pravidlá na vykonávanie systému vývozných povolení v sektore hydinového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], naposledy zmenené a doplnené Aktom o pristúpení Rakúska, Fínska a Švédska, a nariadením (ES) č. 3290/94 [2], najmä na jeho články 3 ods. 2 a 8 ods. 12, keďže nariadenie Komisie (ES) č. 1372/95 [3] ustanovilo podrobné pravidlá na vykonávanie systému vývozných povolení v sektore hydinového mäsa; keďže špecifické podmienky prístupu k vývozným povoleniam na určitých tradičných trhoch počas prechodného obdobia by sa mali zmeniť a doplniť, aby sa uľahčil prístup určitým výrobkom; keďže na základe skúseností by bolo potrebné, aby Komisia mohla vtedy, keď sa prijali príslušné opatrenia v prípade žiadostí s nadmernými požiadavkami, upraviť tieto opatrenia podľa kategórie výrobku a miesta určenia; keďže Riadiaci výbor pre hydinové mäso a vajcia nepredložil stanovisko v lehote stanovenej predsedom, PRIJALA TOTO NARIADENIE: Článok 1 Nariadenie (ES) č. 1372/95 sa mení a dopĺňa takto: 1. v článku 3: a) druhý pododsek odseku 2 sa nahrádza takto: "Pokiaľ ide o celé kurčatá patriace pod kódy 0207 21 10 900 a 0207 21 90 190 nomenklatúry poľnohospodárskych výrobkov na vývozné náhrady do krajín uvedených v prílohe IV, až do 30. júna 1996 môžu o vývozné povolenia zažiadať iba fyzické a právnické osoby, ktoré môžu pred príslušnými orgánmi členských štátov vierohodne preukázať, že vyviezli najmenej 1000 ton výrobkov patriacich pod kódy KN 0207, 160220, 160231 a 160239 v každom z dvoch kalendárnych rokov predchádzajúcich roku, v ktorom sa podala žiadosť o povolenie." b) posledný pododsek odseku 4 sa nahrádza takto: "Tieto opatrenia sa môžu upraviť podľa kategórie výrobku a miesta určenia." 2. Príloha IV nariadenia (ES) č. 1372/95 sa nahrádza prílohou k tomuto nariadeniu. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. októbra 1995 Za Komisiu Franz Fischler člen Komisie [1] Ú. v. ES L 282, 1.11.1975, s. 77. [2] Ú. v. ES L 349, 31.12.1994, s. 105. [3] Ú. v. ES L 133, 17.6.1995, s. 26. -------------------------------------------------- PRÍLOHA " PRÍLOHA IV Arménsko Azerbajdžan Gruzínsko Rusko Uzbekistan Tadžikistan Angola Saudská Arábia Kuvajt Bahrajn Katar Omán Spojené arabské emiráty Jordánsko Jemen Libanonská republika Irán " --------------------------------------------------
Úradný vestník L 285 , 29/11/1995 S. 0011 - 0011



Nariadenie Komisie (ES) č. 2739/95 z 28. novembra 1995, ktorým sa mení a dopĺňa nariadenie (ES) č. 1370/95 ustanovujúce podrobné pravidlá pre vykonávanie systému vývozných povolení v sektore bravčového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené Aktom o pristúpení Rakúska, Fínska a Švédska a nariadením (ES) č. 3290/94 [2], a najmä na jeho články 8 ods. 2 a 13 ods. 12, keďže nariadenie Komisie (ES) č. 1370/95 [3] ustanovuje podrobné pravidlá pre vykonávanie systému vývozných povolení v sektore bravčového mäsa; keďže s cieľom zabezpečiť vývozcom rovnaký prístup k vývozným povoleniam by sa lehota na podávanie žiadostí, ktorá trvá od pondelka do stredy, mala predĺžiť o jeden deň, ak tieto dni sú pre príslušné orgány členského štátu sviatkami; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Nariadenie (ES) č. 1370/95 sa týmto mení a dopĺňa takto: 1. do článku 3 ods. 1 sa pridá tento pododsek: "Ak tieto tri dni sú pre príslušné orgány členského štátu sviatkami, žiadosti sa v príslušnom členskom štáte môžu podávať vo štvrtok nasledujúci po tejto lehote."; 2. úvodná veta článku 7 ods. 1 sa nahrádza takto: "1. Členské štáty oznamujú Komisii každú stredu od 13. hodiny alebo, v prípade uplatňovania druhého pododseku článku 3 ods. 1, každý štvrtok od 13. hodiny faxom za predchádzajúce obdobie:"; 3. v prílohe II sa vypúšťajú slová "od pondelka … do stredy…". Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. novembra 1995 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 349, 31.12.1994, s. 105. [3] Ú. v. ES L 133, 17.6.1995, s. 9. --------------------------------------------------
Úradný vestník L 296 , 09/12/1995 S. 0005 - 0007



Nariadenie Komisie (ES) č. 2840/95 z 8. decembra 1995, ktorým sa mení a dopĺňa nariadenie (ES) č. 1371/95 ustanovujúce podrobné pravidlá na vykonávanie systému vývozných povolení v sektore vajec KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [1], naposledy zmenené a doplnené Aktom o pristúpení Rakúska, Fínska a Švédska a nariadením (ES) č. 3290/94 [2], najmä na jeho články 3 (2) a 8 (13), keďže nariadenie Komisie (ES) č. 1371/95 [3], naposledy zmenené a doplnené nariadením (ES) č. 2522/95 [4], ustanovuje podrobné pravidlá na vykonávanie systému vývozných povolení v sektore vajec; keďže s cieľom zabezpečiť vývozcom rovnaký prístup k vývozným povoleniam by sa lehota na podávanie žiadostí, ktorá trvá od stredy do piatku, mala predĺžiť o jeden deň, ak tieto dni sú pre príslušné orgány členského štátu sviatkami; keďže by sa mala upraviť výška zábezpeky, aby sa zohľadnila upravená výška vývozných náhrad; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (ES) č. 1371/95 sa mení a dopĺňa takto: 1. Do článku 3 (1) sa pridá tento pododsek: "Ak sú tieto tri dni pre príslušné orgány členského štátu sviatkami, žiadosti sa v príslušnom členskom štáte môžu podávať v pondelok nasledujúci po tejto lehote." 2. V prvej vete článku 4 (2) sa slovo "týždeň" nahrádza slovom "lehota". 3. Úvodná veta článku 7 (1) sa nahrádza takto: "1. Členské štáty oznamujú Komisii každý pondelok do 13. hodiny, alebo v prípade uplatňovania druhého pododseku článku 3 (1) od 13. hodiny, faxom za predchádzajúce obdobie:" 4. Prílohy I a IV sa nahrádzajú prílohami I a II k tomuto nariadeniu. 5. V prílohe II sa vypúšťajú slová "od stredy… do piatku…". Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. decembra 1995 Za Komisiu Franz Fischler člen Komisie [1] Ú. v. ES L 282, 1.11.1975, s. 49. [2] Ú. v. ES L 349, 31.12.1994, s. 105. [3] Ú. v. ES L 133, 17.6.1995, s. 16. [4] Ú. v. ES L 258, 28.10.1995, s. 39. -------------------------------------------------- PRÍLOHA I " PRÍLOHA I Kód výrobku podľa nomenklatúry poľnohospodárskych výrokov pre vývozné náhrady | Kategória | Výška zábezpeky (Eku/100 kg) Čistá hmotnosť | 0407 00 11 000 | 1 | – | 0407 00 19 000 | 2 | – | 0407 00 30 000 | 3 | 64 | 0408 11 80 100 | 4 | 27 | 0408 19 81 100 0408 19 89 100 | 5 | 12 | 0408 91 80 100 | 6 | 20 | 0408 99 80 100 | 7 | 5 | " -------------------------------------------------- PRÍLOHA II " PRÍLOHA IV Rusko Kuvajt Bahrajn Katar Omán Spojené arabské emiráty Jemenská republika Hong Kong Južná Kórea Japonsko Malajzia Thajsko Taiwan " --------------------------------------------------
Úradný vestník L 305 , 19/12/1995 S. 0053 - 0053



Nariadenie Komisie (ES) č. 2917/95 z 18. decembra 1995, ktorým sa mení a dopĺňa nariadenie (ES) č. 1162/95, stanovujúce osobitné podrobné pravidlá uplatňovania systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) č. 1162/95 z 23. mája 1995, ktorým sa stanovujú osobitné podrobné pravidlá uplatňovania systému dovozných a vývozných licencií pre obilniny a ryžu [1], naposledy zmenené a doplnené nariadením (ES) č. 2147/95 [2], najmä na jeho článok 12, keďže by sa mala zohľadniť úprava náhrad vo výške, ktorá sa rovná mesačnému nárastu intervenčnej ceny nelúpanej ryže v mesiacoch od októbra do júla; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 K článku 12 nariadenia (ES) č. 1162/95 sa pridávajú odseky 4 a 5: "4. Výška náhrady, ktorá sa uplatňuje v súlade s článkom 14 nariadenia (EHS) č. 1418/76 pre výrobky vymenované v článku 1 (1) a) a b) tohto nariadenia, sa upraví v mesiacoch od októbra do júla vrátane sumou, ktorá sa rovná mesačnému nárastu, ktorý sa uplatňuje na intervenčnú cenu za nelúpanú ryžu stanovenú pre ten hospodársky rok na základe spracovateľskej fázy a uplatniteľného spracovateľského koeficientu. 5. V prípade, že sa rozšíri obdobie platnosti licencie tak, že prekročí koniec hospodárskeho roka, znížia sa náhrady rozdelením intervenčnej ceny za nelúpanú ryžu medzi dva hospodárske roky na základe spracovateľskej fázy a uplatniteľného spracovateľského koeficientu. Táto cena sa rozdelí 1. septembra a bude sa definovať ako: a) rozdiel medzi intervenčnou cenou za nelúpanú ryžu, okrem mesačného nárastu na predchádzajúci a nový hospodársky rok; b) suma rovnajúca sa mesačnému nárastu násobená počtom mesiacov, ktoré uplynú medzi októbrom a mesiacom podania žiadosti o licenciu vrátane. Tieto dva faktory sa budú prepočítavať použitím príslušného spracovateľského koeficientu uplatniteľného v čase vývozu produktu. Náhrady sa znížia o uvedené a) a b) na základe fázy mletia a zvýšia sa od októbra nového hospodárskeho roka o mesačný nárast, ktorý platí v novom hospodárskom roku v súlade s pravidlami stanovenými v odseku 4." Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Bude sa vzťahovať na licencie vydané dňa 1. septembra 1995 a neskôr. Toto nariadenie je záväzné vo svojej celistvosti a uplatniteľné vo všetkých členských štátoch. V Bruseli 18. decembra 1995 Za Komisiu Franz Fischler člen Komisie [1] Ú. v. ES L 117, 24.5.1995, s. 2. [2] Ú. v. ES L 215, 9.9.1995, s. 4. --------------------------------------------------
Úradný vestník L 329 , 30/12/1995 S. 0003 - 0004



Nariadenie Rady (ES) č. 3068/95 z 21. decembra 1995, ktorým sa mení a dopĺňa nariadenie (EHS) č. 189/92, ktorým sa prijímajú ustanovenia na uplatňovanie niektorých kontrolných opatrení prijatých Organizáciou pre rybolov v severozápadnom Atlantiku RADA EURÓPSKEJ ÚNIE, so zreteľom na Zmluvu o založení Európskej únie, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č. 189/92 [3], zaviedlo ustanovenia na uplatňovanie niektorých kontrolných opatrení prijatých Organizáciou pre rybolov v severozápadnom Atlantiku (NAFO); keďže Európske spoločenstvo a Kanada sa v Dohode o rybolove z 20. apríla 1995 dohodli, že zavedú dodatočné kontrolné opatrenia, ktoré sa budú uplatňovať na rybolovecké plavidlá pôsobiace v regulačnej oblasti NAFO; keďže Rybolovecká Komisia NAFO prijala dňa 15. septembra 1995 návrh zmeniť a doplniť systém domovskej príslušnosti; keďže podľa článku XI Dohovoru NAFO sa pri absencii námietok tento návrh stane dňa 15. novembra 1995 záväzným pre zmluvné strany; keďže upravený systém je pre spoločenstvo prijateľný; keďže je potrebné zmeniť a doplniť nariadenie (EHS) č. 189/92, aby boli rybolovecké plavidlá spoločenstva povinné dodržiavať tieto nové opatrenia, PRIJALA TOTO NARIADENIE: Článok 1 Príloha k nariadeniu (EHS) č. 189/92 sa mení a dopĺňa takto: 1. K bodom 1.1 a 1.4 sa pridáva nasledujúca zarážka: - "— Druhy (kód 3 Alfa) v kilogramoch (zaokrúhlene na najbližších 100 kilogramov). Celkové množstvo druhov, pre ktoré je celková zaokrúhlená hmotnosť podľa druhov menej ako jedna tona, môžu byť hlásené podľa kódu 3 Alfa "MZZ" (Morské ryby nešpecifikované)." 2. Príslušná veta v úvode k bodu 1.4 sa nahrádza týmto textom: "Tieto hlásenia sa podávajú najmenej šesť hodín predtým, ako plavidlo opustí regulačnú oblasť a obsahujú tieto údaje v nasledovnom poradí." 3. Pridávajú sa nasledujúce body: "1.5 Prekladanie v regulačnej oblasti. Toto hlásenie sa podáva s predstihom 24 hodín a obsahuje tieto údaje v nasledujúcom poradí: - názov plavidla, - volací znak, - rozšírené identifikačné písmená a čísla, - dátum, čas a zemepisnú polohu, - označenie kódu správy: "TRANS", - celkovú zaokrúhlenú hmotnosť podľa druhov (kód 3 Alfa), ktorá sa má preložiť, v kilogramoch (zaokrúhlenú na najbližších 100 kilogramov), - meno kapitána. 1.6 Plavidlá vybavené zariadeniami, ktoré umožňujú automatické vysielanie o ich polohe, sú vyňaté z požiadaviek domovskej príslušnosti uvedených v bodoch 1.2 a 1.3." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1995 Za Radu predseda L. Atienza Serna [1] Ú. v. ES C 200, 4.8.1995, s. 16. [2] Stanovisko doručené dňa 15. decembra 1995 (ešte neuverejnené v úradnom vestníku). [3] Ú. v. ES L 21, 30.1.1992, s. 4. --------------------------------------------------